钦定古今图书集成/明伦汇编/闺媛典/第091卷 > 胡氏女
## 钦定古今图书集成/明伦汇编/闺媛典/第091卷 > 胡氏女

按《巢县志》：“胡氏女，巢之柘皋乡人，许字吴宗尧。将嫁，
宗尧忽得不起疾。未几讣，闻女方食，投著趋入阁，藏
匿而泣。父母谕解，益啼不止，不食七日以死。”杨五奠
为之赞曰：“于惟圣朝，式彰教化。作忠于上，迪孝于下。
贞哉烈女，殉夫未嫁。为木则松，为日则夏。于斯万年，
其名不谢。”